open-index/open-wikipedia-markdown huggingface dataset:
HMS Whitley

**HMS Whitley** (viirinumero L23) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin vuosien 1916-1917 laivasto-ohjelman 10. tilauksessa William Doxford and Sonsilta Pallionista, missä köli laskettiin kesäkuussa 1917. Alus laskettiin vesille 13. huhtikuuta 1918 ja valmistui vielä saman vuoden lopulla 11. lokakuuta.

## Palvelus
Toisen maailmansodan alkaessa alus liitettiin Rosythiin sijoitettuun saattajaosastoon () suojaamaan itärannikon saattueita. Alus joutui 12. tammikuuta 1940 ilmahyökkäykseen suojatessaan saattuetta FN12 Thames-joen suistosta Forthiin. Alus siirrettiin toukokuussa Doverin alaisuuteen, joka alisti aluksen edelleen Ranskan laivaston alaisuuteen operaatioon FA.

Alus vaurioitui 19. toukokuuta 12 merimailia Nieuportista syöksypommituksessa ja se jouduttiin ajamaan maihin uppoamisen estämiseksi. *[[HMS Keith]]* tuhosi aluksen tykkitulella, jottei se joutuisi akselivaltojen käsiin.

## Lähteet
*
*
*
*
*
*

### Viitteet
HMS Winchelsea (D46)

**HMS Winchelsea** (viirinumero D46) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin 9. joulukuuta 1916 vuosien 1916-1917 laivasto-ohjelmassa J. Samuel White and Companyltä Cowesista Isle of Wightilta, missä köli laskettiin 25. toukokuuta 1917. Alus laskettiin vesille 15. joulukuuta 1917 ja valmistui 15. maaliskuuta 1918.

## Palvelus
Helmikuussa 1945 alus poistettiin palveluksesta ja se siirrettiin reserviin. Maaliskuussa alus sijoitettiin poistolistalle ja se myytiin 20. maaliskuuta Metal Industriesille romutettavaksi. Alus hinattiin elokuussa Charlestonin romuttamolle lähellä Rosythia.

## Lähteet
*
*
*
*
*

### Viitteet

## Aiheesta muualla
*Itämeren purjehdus 1921
HMS Winchester (L55)

**HMS Winchester** (viirinumero L55) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin vuosien 1916-1917 laivasto-ohjelman 10. tilauksessa J. Samuel White and Companyltä Cowesista Isle of Wightilta, missä köli laskettiin 12. kesäkuuta 1917. Alus laskettiin vesille 1. helmikuuta 1918 ja valmistui 29. huhtikuuta.

## Palvelus
Valmistuttuaan alus oli ensimmäisen maailmansodan lopulla ja sen jälkeen Itämerellä bolševikkien vastaisissa operaatioissa. Toisen maailmansodan päätyttyä alus sijoitettiin poistolistalle ja myytiin maaliskuussa 1946 BISCOlle. Alus romutettiin Inverkeithingissä.

## Lähteet
*
*
*
*
*

### Viitteet
HMS Windsor (D42)

**HMS Windsor** (viirinumero D42) oli Britannian kuninkaallisen laivaston Amiraliteetin W-luokan hävittäjä  ensimmäisen maailmansodan lopulla ja toisessa maailmansodassa.

## Valmistus

Alus tilattiin 9. joulukuuta 1916 vuosien 1916-1917 laivasto-ohjelman 10. tilauksessa Scotts Shipbuilding and Engineering Companyltä Greenockista, missä köli laskettiin huhtikuussa 1917. Alus laskettiin vesille 21. kesäkuuta 1918 ja valmistui samana vuonna 28. elokuuta.

## Palvelus
Japanin antauduttua alus sijoitettiin poistolistalle ja se myytiin maaliskuussa 1947 BISCOlle. Alus saapui toukokuussa 1949 hinattuna Metal Industriesille Charlestoniin romutettavaksi.

## Lähteet
*
*
*
*
*

### Viitteet
HMS Wolfhound

**HMS Wolfhound** (viirinumero D56, I56 ja L56) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin vuosien 1916-1917 laivasto-ohjelman 10. tilauksessa Fairfield Shipbuilding and Engineering Companyltä Govanista, missä köli laskettiin huhtikuussa 1917. Alus laskettiin vesille 14. maaliskuuta 1918 ja valmistui puolitoista kuukautta myöhemmin 27. huhtikuuta.

## Palvelus
Palvelukseen otettaessa alus liitettiin Suuren laivaston 13. hävittäjälaivueeseen, mistä se siirrettiin sodan päätyttyä 1921 Atlantin laivaston 2. hävittäjälaivueeseen. Alus siirtyi laivueen mukana Välimeren laivastoon, mistä se edelleen siirtyi Chathamin reserviin. Alus valittiin 1938 muutettavaksi ilmatorjuntakykyiseksi saattajaksi (WAIR) ja muutos toteutettiin Chathamin telakalla.

Toukokuussa 1940 alus palautettiin palvelukseen Portsmouthiin sijoitettuun 1. hävittäjälaivueeseen suojaamaan kanaalinsaattueita. Alus irrotettiin 26. toukokuuta evakuoimaan liittoutuneiden joukkoja Ranskasta. Se tulitti 26. toukokuuta yhdessä *[[HMS Verity]]n* kanssa Calaisin satamaa. Se määrättiin seuraavana päivänä Doverin alaisuuteen evakuoimaan joukkoja Dunkerquesta (operaatio Dynamo).

Alus kuljetti 28. toukokuuta 142 miestä Doveriin. Alus palasi seuraavana päivänä Dunkerqueen, jossa se kärsi pahoin ilmahyökkäyksessä. Sen perä murtui, mutta sen uppoaminen saatiin estettyä ja alus hinattua Chathamiin korjattavaksi. Alus aloitti korjausten jälkeiset koeajot syyskuussa 1942.

Marraskuussa palvelukseen palattuaan alus suojasi Pohjanmeren saattueita. Suojaus ja partiointi alue supistui huhtikuussa 1945 Thamesin edustalle, jolloin myös Atlantin saattueiden reittiä muutettiin kulkemaan kanaalin kautta ilmauhan poistuttua. Saksan antauduttua alus tuki Norjan haltuunottoa. Alus suojasi 14. toukokuuta yhdessä *[[HMS Wolsey]]n* ja Norjan laivaston korvettien kanssa miinanraivausta Bergenin edustalla. Alus siirrettiin Noren alaisuuteen tuettaessa Norjan tapahtumia.

Alus poistettiin palveluksesta ja siirrettiin reserviin. Alus sijoitettiin poistolistalle ja myytiin helmikuussa 1948 BISCOlle. Granton Shipbreakers Forthissa romutti aluksen myöhemmin samana vuonna.
 
## Lähteet
*
*
*
*
*
*

### Viitteet

## Aiheesta muualla
*Itämeren purjehdus 1921
HMS Westcott

**HMS Westcott** (viirinumero D47) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin joulukuussa 1916 vuosien 1916–1917 laivasto-ohjelman 10. tilauksessa William Denny and Brothersilta Dumbartonista, missä köli laskettiin 30. maaliskuuta 1917. Alus laskettiin vesille 14. helmikuuta 1918 ja valmistui pari kuukautta myöhemmin 12. huhtikuuta.

## Palvelus
Palvelukseen otettaessa alus liitettiin Scapa Flow'hun sijoitettuun 13. hävittäjälaivueeseen. Aselevon astuttua voimaan alus saattoi antautuvaa Saksan keisarikunnan laivastoa Scapa Flow'hun. Alus osallistui elokuusta marraskuuhun partiointiin ja sotatoimiin bolševikkeja vastaan Itämerellä.

Helmikuussa 1920 alus siirrettiin Välimerelle, jossa se tulitti Turkin kansallisten asemia. Palattuaan Britteinsaarille elokuussa alus liitettiin Kotilaivastoon, jossa se oli aina vuoteen 1935. Alus oli vähän aikaa 4. sukellusvenelaivueen maalilaivana ennen kuin se siirrettiin 1936 Devonportin telakalla tehdyn huollon jälkeen Kiinan asemalle.

Alus myytiin 8. tammikuuta 1946 BISCOlle ja se saapui myöhemmin samana vuonna hinattuna West of Scotland Shipbreakersille romutettavaksi.

## Lähteet
*
*
*
*
*
*

### Viitteet
HMS Westminster (L40)

**HMS Westminster** (viirinumero F02/L40) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin 9. joulukuuta 1916 vuosien 1916-1917 laivasto-ohjelman 10. tilauksessa Scotts Shipbuilding and Engineering Companyltä, missä köli laskettiin huhtikuussa 1917. Alus laskettiin vesille 24. helmikuuta 1918 ja valmistui 18. huhtikuuta.

## Palvelus
Ensimmäisen maailmansodan päättäneen aselevon astuttua voimaan alus saattoi marraskuussa 1918 Saksan keisarikunnan laivaston Scapa Flow'hun. Alus oli Itämerellä, jossa se vaurioitui taistelussa bolševikkien laivasto-osastoa vastaan. Vuonna 1921 alus palveli Atlantin laivaston 6. laivueessa, jonka jälkeen se siirrettiin reserviin.

Alus palautettiin palvelukseen vuoden 1939 varustautumisen yhteydessä ja se siirrettiin Devonportin telakalle muutettavaksi ilmatorjuntakykyiseksi saattajaksi. Alus sijoitettiin 1946 poistolistalle ja se myytiin 4. maaliskuuta 1947 BISCOlle. Alus saapui elokuussa 1948 hinattuna Metal Industriesille Charlestowniin romutettavaksi.

## Lähteet

*
*
*
*
*

### Viitteet
HMS Wryneck

**HMS Wryneck** (viirinumero D21 ja L04 (WAIR)) oli Britannian kuninkaallisen laivaston Amiraliteetin W-luokan hävittäjä, joka palveli toisessa maailmansodassa.

## Valmistus

Alus tilattiin 16. joulukuuta 1916 osana vuosien 1916-1917 kymmenettä tilausta Palmersilta Jarrowista, missä köli laskettiin huhtikuussa 1917. Alus laskettiin vesille 13. toukokuuta 1918.

## Palvelus
Palvelukseen oton jälkeen alus osallistui bolševikkien vastaisiin operaatioihin Itämerellä. Alus kuului 1921 Atlantin laivaston 5. hävittäjälaivueeseen, kunnes se siirrettiin 1925 Välimeren laivaston 1. hävittäjälaivueeseen. Alus siirrettiin reserviin 1930-luvun alussa, minkä jälkeen se lojui ankkurissa Gibraltarilla aina vuoteen 1938 saakka, jolloin päätettiin aluksen muuttamisesta ilmatorjuntakykyiseksi saattajaksi (WAIR).

Palvelukseen alus palasi huhtikuussa 1940 muutostöiden valmistuttua, jolloin sen viirinumero vaihdettiin L04:ksi. Alus määrättiin Välimeren laivastoon Aleksandriaan, jonne se siirtyi toukokuussa.

Marraskuussa alus suojasi saattuetta AS5 Pireukseen. Alus irrotettiin joulukuussa tehtävistään ja se määrättiin tukemaan maavoimien sotatoimia Egyptin rannikolla. Se palasi tammikuussa 1941 aiempiin tehtäviinsä Kreikkaan matkaavien saattueiden suojaksi (operaatio Lustre).

Huhtikuussa alus osallistui Kreikassa olleiden liittoutuneiden joukkojen evakuointiin. Alus evakuoi 26. huhtikuuta yhdessä ''HMS Diamondin'' kanssa joukkoja Nauphilasta. Paluumatkalla Soudanlahteen alukset pelastivat kreikkalaiselta alukselta *Slamatilta* 700 henkeä. Alukset joutuivat ilmahyökkäykseen, jonka aikana kumpikin hävittäjä sai osuman ja upposi. Paikalta pelastettiin joitakin tunteja myöhemmin ainoastaan 50 henkeä.

## Lähteet
*
*
*
*
*

### Viitteet
Keisarinpitäjä

**Keisarinpitäjä** eli keisarillinen pitäjä on Suomessa vuoteen 1918 asti käytössä ollut nimitys, joka tarkoitti sellaista seurakuntaa, jonka kirkkoherran nimitti Venäjän keisari. Ruotsin vallan aikana tällaista pitäjää kutsuttiin kuninkaanpitäjäksi. Kirkkoherraksi voitiin nimittää kuka tahansa ehdokkaana olleista riippumatta hänen saamistaan äänistään. Joissakin tapauksissa virkaan voitiin nimittää sellainenkin henkilö, joka ei ollut edes ehdokkaana.

## Lähteet
AJ Styles

**Allen Neal Jones** (s. 2. kesäkuuta 1977) on WWE:ssä painiva yhdysvaltalainen showpainija, joka tunnetaan paremmin kehänimellään **AJ Styles**. Styles on otellut TNA:ssa sen perustamisesta alkaen, ja hän onkin yksi TNA:n tunnetuimmista painijoista. Styles on voittanut TNA:n maailmanmestaruuden neljä kertaa, joukkuemestaruudet viisi kertaa, x-divisioonan mestaruuden kuusi kertaa ja Legends-mestaruuden yhden kerran. Styles oli  TNA:n maailmanmestari voitettuaan mestaruusvyön vuoden 2009 syyskuussa järjestetyssä No Surrender -PPV:ssä päihittämällä Stingin, Hernandezin ja Matt Morganin lisäksi ex-mestari Kurt Anglen viiden miehen mestaruusottelussa. Styles debytoi WWE:ssä vuoden 2016 Royal Rumble tapahtumassa numerolla kolme.

### Mestaruudet ja saavutukset

***WWE**
**WWE Championship (2 kertaa)
**WWE Intercontinental Championship (1 kerta)
**WWE United States Championship (3 kertaa)
**WWE Raw Tag Team Championship (1 kerta) – Omosin kanssa

## Lähteet

## Aiheesta muualla
Palkkatila

**Palkkatila** eli **palkkatalo** oli Suomessa valtion tai jonkin kaupungin virkamiehen palkan osana ollut luontoisetu, jossa tälle luovutettiin asumista tai maanviljelyä varten työnantajan omistama maatila. Aikoinaan valtion omistamia kruununluontoisia tiloja annettiin yliopiston ja oppikoulujen opettajien sekä virkamiesten hallittaviksi heidän palkkojensa parantamiseksi. He saivat myös tilojen verot. Virkamiesten palkkauksessa siirryttiin 1800-luvulta alkaen rahapalkan käyttöön ja samalla luovuttiin palkkatiloista. Palkkatilaa vastaava etu korvattiin tällöin rahana. Palkkatilat peruutettiin omistajalleen ja niitä alettiin vuokrata yksityisille henkilöille samoilla ehdoilla kuin kuninkaankartanoita ja sotilaiden virkataloja. Palkkatiloista luopumisen jälkeenkin virkamiesten palkkaetuna on käytetty asuntoa.

## Katso myös
* Prebenda

## Lähteet
Valtakunnanvoudinvirasto

**Valtakunnanvoudinvirasto** () oli Suomen ulosottotointa vuosina 2010–2020 johtanut oikeusministeriön alainen keskusvirasto.

Virastoa johti valtakunnanvouti Juhani Toukola. Viraston tehtäviin kuului muun muassa ulosottoviranomaisista tehtyjen kantelujen ja vahingonkorvausvaatimusten käsittely, ulosottolaitoksen talous- ja henkilöstöhallinto ja ulosoton kehittäminen ja ohjaus. Virasto nimitti kihlakunnanvoudit virkoihinsa. 

Valtakunnanvoudinvirasto aloitti toimintansa vuoden 2010 alussa Turussa. Virastolla oli noin 20 työntekijää. Viraston tehtävät hoidettiin aiemmin oikeusministeriön ulosottoyksikössä ja lääninhallitusten oikeushallinto-osastoilla.

Valtakunnanvoudinvirasto lakkautettiin 1. joulukuuta 2020, kun se ja alueelliset ulosottovirastot yhdistettiin valtakunnalliseksi Ulosottolaitokseksi.


File:Ratapihantie 9 ovet - Pasila - Helsinki - m.jpg|Valtakunnanvoudinviraston Helsingin toimipaikka Ratapihantie 9:n toimistorakennuksessa Helsingin Pasilassa (2016).
Ratapihantie 9 - Pasila - Helsinki - m.jpg|Senaatti-kiinteistöjen omistaman Ratapihantie 9:n toimistorakennuksen julkisivua Helsingin Pasilassa.


## Lähteet

## Aiheesta muualla

* Valtakunnanvoudinvirasto
Sieneke

**Sieneke Peeters** (s. 1. huhtikuuta 1992) on hollantilainen laulaja. Hänet valittiin edustamaan maataan Oslossa järjestettävään Eurovision laulukilpailuun 2010. Hän osallistui kilpailuun kappaleella "Ik ben verliefd (Sha-la-lie)". Sieneke voitti *Nationaal Songfestival* -kilpailun, joten hänet valittiin kappaleen esittäjäksi Euroviisuihin. Esitys ei päässyt kilpailun semifinaalista finaaliin.

## Lähteet

 
## Aiheesta muualla
* Viralliset sivut
Maitoallergia

**Maitoallergiassa** maidon proteiini eli valkuaisaine aiheuttaa ihmiselle allergisen reaktion. Allerginen reaktio syntyy kun elimistö yrittää torjua maidon proteiinia. Maitoproteiinin sietokyky voi vaihdella paljon. Osalle allerginen reaktio voi tulla jo muutamasta millilitrasta (litran tuhannesosasta) maitoa. Oireet saattavat ilmetä vasta pitkän aikaa maitoproteiinin saannin jälkeen. 
Maitoallergiassa ei allergisoi maitosokeri eli laktoosi.

## Allergiaoireet

Maitoallergiaan liittyy tyypillisesti ruuansulatuskanavan oireita, kuten ilmavaivoja, turvotusta, vatsakipuja sekä väänteitä ja ripulia. Myös lamauttavaa päänsärkyä ja pahoinvointia voi esiintyä. Hengenvaarallinen reaktio anafylaksia on myös mahdollinen. 
Varsinkin lapsilla tyypillisiä oireita ovat atooppinen ihottuma, ihon lehahtelu, nokkosihottuma ja harvemmin oksentelu.

## Ruokavalio

Vältettävä maitoproteiinia sisältäviä ruokia, ruoka-aineita ja maitojalosteita kuten esimerkiksi: maito, jogurtti, juusto, kerma, maitojauhe, kaseiini, hera.

Usein maitoallergia ja laktoositon ruokavalio sekoitetaan helposti keskenään. Eron ymmärtäminen on tärkeää, jotta maidottoman ruokavalion toteuttaminen onnistuisi. Laktoositon ei sovi maitoallergiselle. Elintarvikepakkausten pakkausmerkinnöissä tulee ilmoittaa maitoproteiini tai maito . 
Osa laktoosittomaksi ilmoitetuista elintarvikkeista voi olla myös maidottomia, mutta valmistaja ei ole sitä ilmoittanut. Epäselvissä tilanteissa on syytä ottaa yhteys valmistajaan. Allergisen ja allergisille ruokia valmistavan on syytä opetella pakkausmerkintöjen lukeminen huolella. EVIRAn internetsivulla on opas pakkausmerkintöjen lukemiseen. Pakkausmerkinnöissä pitää lukea, mistä tuote on tehty. Jos jotain ainesosaa ei ainesosaluettelosta löydy, tuote ei sitä sisällä. Vapaaehtoiset negatiiviset ilmaisut (esim. maidoton, soijaton) ovat yleistyneet pakkausmerkinnöissä. Merkintöjä voi olla sellaisissa tuotteissa, joiden valmistuksessa on erityisin toimenpitein varmistettu, että kontaminaatiota ei tapahdu. Tuotteen tulee myös poiketa muista vastaavista tuotteista. Esimerkiksi omenamehutölkissä ei saa lukea maidoton, koska omenamehuissa ei muutenkaan ole maitoa tai maitoperäisiä ainesosia.

## Lähteet

## Aiheesta muualla

* Lisäaineet ja yliherkkyys – Ruokavirasto 
*Pakkausmerkinnät – Ruokavirasto
Kristian Pless

**Kristian Pless** (s. 9. helmikuuta 1981 Odense) on tanskalainen tennispelaaja. Parhaimmillaan hän on sijoittunut tenniksen ATP-maailmanlistalla sijalle 65 tammikuussa 2002. Grand Slam -turnauksissa hän on kerran selviytynyt kolmannelle kierrokselle. Hän on edustanut Tanskaa Davis Cupissa seitsemässä maaottelussa vuosina 1999–2001.

## Ura

Viimeisenä juniorivuotenaan 1999 Australian avoimissa Pless voitti poikien kaksinpelin ja nelinpelin. Kaksinpelin loppuottelussa hän voitti Mihail Južnyin. Pless selviytyi myös Wimbledonissa ja Yhdysvaltain avoimissa poikien kaksinpelin loppuotteluun, mutta hävisi Wimbledonissa Jürgen Melzerille ja Yhdysvaltain avoimissa Jarkko Niemiselle. Vuoden lopulla hän oli junioreiden maailmanlistan ykkönen.

Australian avoimissa 2002 Pless selviytyi kolmannelle kierrokselle. Ensimmäisellä kierroksella hän voitti Maks Mirnyn toisella kierroksella Hicham Arazin, mutta hävisi kolmannella kierroksella Stefan Koubekille.

## Lähteet
* 

### Viitteet
Ižmalaiset

**Ižmalaiset** eli **Ižman komit** eli **izvalaiset** (; ; ижемские коми, *ižemskije komi*) ovat komisyrjäänien alueellinen kansatieteellinen ryhmä. Kulttuuriltaan he poikkeavat kaikkein eniten muista komeista.

Ryhmä alkoi muotoutua 1500-luvun lopussa, jolloin Ižma-joen alajuoksulle syntyi Ižman kylä. Sen asukkaat koostuivat etupäässä Udoran ja Vymin komeista, joihin sulautui venäläisiä ja nenetsejä. Kontaktien seurauksena naapurikansat vaikuttivat ižmalaisten antropologiseen tyyppiin, syntyi erityinen venäläis- ja nenetsiläisvaikutteinen komin kielen Ižman murre ja ižmalaiset omaksuivat uusia elinkeinoja, jotka erottavat heidät muista komeista.

Aluksi ižmalaiset harjoittivat etupäässä metsästystä ja kalastusta sekä vähäisemmässä määrässä karjanhoitoa ja maanviljelyä. 1700–1800-luvuilla tärkeimmäksi elinkeinoksi muodostui nenetseiltä omaksuttu poronhoito sekä siihen liittyvä säämiskänvalmistus, tavarakuljetukset ja kaupankäynti. Porotalouden myötä ižmalaisten asuinalue laajeni 1800-luvulla Ižman alajuoksulta Petšoran keskijuoksulle ja sen sivujokien Kolvan ja Usan varsille, Bolšaja Zemljan ja Kaninin niemimaan tundra-alueille, Kuolan niemimaalle ja Uralin taakse. Vuonna 1897 Petšoran kihlakunnassa oli 22&nbsp;000 komia (etupäässä ižmalaisia) ja sen ulkopuolella noin 10&nbsp;000. Vuoden 1979 väestönlaskennan mukaan Komin tasavallan Ižman ja Usinskin piireissä oli 27&nbsp;800 komia sekä Länsi-Siperiassa ja muualla Pohjois-Euroopassa noin 18&nbsp;000 ižmalaisten jälkeläistä.

Nykyään ižmalaiset erottaa muista komeistä lähinnä poronhoitoon liittyvä aineellinen kulttuuri, asutuksen erityispiirteet sekä erillinen ryhmäidentiteetti. Vuonna 1990 perustettiin ižmalaisten kulttuuriseura *Iźvatas*. Järjestö tavoittelee ižmalaisille alkuperäiskansan asemaa ja suurempaa määräysvaltaa alueen luonnonvarojen hyödyntämisessä. Ižman komit rekisteröitiin erillisenä ryhmänä ensimmäistä kertaa vuoden 2002 väestönlaskennassa, jonka mukaan heitä on 15&nbsp;600 henkeä.

## Katso myös
* Ižman piiri
* Kolvalaiset

## Lähteet

## Aiheesta muualla
* Iźvatas-järjestön sivusto
Jääkiekon Euroopan-mestaruuskilpailut 1924

**Jääkiekon Euroopan-mestaruuskilpailut 1924** pelattiin Milanossa olympiakisojen jälkeen 12.–15. maaliskuuta. Mestaruuden voitti Ranska.

## Lohko A

## Lohko B

## Loppuottelu

## Mestarijoukkue

## Lähteet
* hokej.snt.cz − 9th European Championship (arkistoitu)
*Championnats d'Europe 1924.
Isak Alexis Wallenius

**Isak Alexis Wallenius** (12. kesäkuuta 1826 Nurmijärvi – 24. helmikuuta 1883 Sääminki) oli suomalainen pappi ja kirjailija. Hän käytti nimimerkkejä *-s-s* ja *S.-s*.

Walleniuksen vanhemmat olivat Laukaan kirkkoherra Karl Isak Wallenius ja Maria Sofia Nycander. Hän kävi Porvoon lukiota ja pääsi ylioppilaaksi 1845. Wallenius vihittiin papiksi 1849. Hän toimi aluksi Laukaassa kirkkoherran apulaisena 1849–1862 ja opettajana Jyväskylässä. Wallenius sai varapastorin arvon 1858. Hänestä tuli Käkisalmen vankilansaarnaaja 1866 ja Uukuniemen kappalainen 1868. Wallenius valittiin Säämingin kappalaiseksi 1874 ja tähän virkaan hän tuli 1876.

Isak Wallenius oli naimisissa vuodesta 1859 Augusta Cecilia Liliuksen (1837–1908) kanssa. Perheessä oli kaksi tytärtä Ida ja Maria sekä kuusi poikaa William, Karl, Alexis, Uno, Lennart ja Hugo. Leskeksi jäätyään Augusta Cecilia Wallenius huusi elätettäväkseen 1885 vaivaishuutokaupassa loisen pojan Joel Heikaraisen. Hän antoi pojalle uuden nimen Joel Lehtonen ja tämä pääsi aikanaan lyseoon, ylioppilaaksi ja yliopistoon opiskelemaan. Tuleva kirjailija muutti Walleniusten mukana 1897 Kuopioon ja 1899 Helsinkiin jossa hän asui kasvatusäitinsä luona kesään 1902 saakka jolloin hän muutti toimittajaksi Mikkeliin. Lehtonen kertoi näistä vaiheistaan kirjassaan *Onnen poika* (1925).

Isak Walleniuksen pojan pankinjohtaja Alexis Walleniuksen poika oli kenraalimajuri ja kirjailija Kurt Martti Wallenius.

## Lähteet
* 
*  Luettu 5.2.2010.
* Tuulevi Ovaska : Joel Lehtonen ja Walleniuksen perhe (Savonlinnan kaupunginkirjaston Joel Lehtonen-sivusto).
What’s My Line?

**What’s My Line?** on yhdysvaltalainen televisiovisailu, jonka alkuperäistä versiota CBS esitti 1950–1967. Se on Yhdysvaltojen pitkäkestoisin parhaaseen katseluaikaan lähetetty visailuohjelma.

Ohjelmassa neljä paneelin jäsentä yritti arvata kilpailijoiden epätavallisia ammatteja esittämällä kysymyksiä, joihin kilpailijat saivat vastata vain ”kyllä” tai ”ei”. Kilpailija sai rahapalkinnon jokaisesta ”ei”-vastauksesta. Kysymyksiä esitettiin, kunnes kilpailija oli vastannut ”ei” kymmenen kertaa, jolloin kilpailija voitti, tai ammatti oli pystytty arvaamaan. Paneelin puheenjohtajana toimi koko sarjan ajan John Daly. Vakiopanelisteihin kuuluivat koko sarjassa toimittaja Dorothy Kilgallen (kuolemaansa 8. marraskuuta 1965 asti), näyttelijätär Arlene Francis ja Random House -kustantamon perustaja Bennett Cerf. Muita panelisteja olivat muun muassa Fred Allen ja Steve Allen. Ohjelmassa esiintyi myös vierailevia julkisuuden henkilöitä. Vierailijoina kävivät muun muassa Eleanor Roosevelt, Gracie Allen, Ed McMahon ja Harold Lloyd.

CBS:n lopetettua sarjan esittämisen sitä esitettiin vielä syndikoituna 1968–1975. Syndikoidun version puheenjohtajana toimi aluksi Wally Bruner ja myöhemmin Larry Blyden. 

BBC esitti *What’s My Line?* -sarjan brittiversiota vuosina 1951–1964 ja 1973–1974. Vuodesta 1984 vuoteen 1990 sarjaa esitti ITV. Ohjelmasta on tehty omia versioita myös useissa muissa maissa.

## Lähteet
Theodor Sederholm

**Claes Theodor Sederholm** (9. tammikuuta 1832 Mäntsälä – 21. elokuuta 1881 Helsinki) oli suomalainen kirjakauppias, kirjankustantaja, toimittaja ja kirjailija. Hän käytti nimimerkkejä *Nils Thomas*, *Nisse* ja *ts*.

Sederholmin vanhemmat olivat Mäntsälän Saaren kartanon omistaja Clas Jakob Sederholm ja Johanna Fredrika Eek. Hän kävi Porvoon yläalkeiskoulua ja lukiota päästen ylioppilaaksi vuonna 1851. Sederholm opiskeli ranskan kieltä Sveitsissä 1857–1858. Hän toimi kirjakauppiaana ja kirjankustantajana Helsingissä vuodesta 1858 alkaen. Sederholm osti Öhmanin kirjakaupan ja sai samalla oikeudet J. L. Runebergin teosten kustantamiseen. Hän avasi sitten kirjakaupan Pohjois-Esplanaadin varrella ja vuonna 1862 hän perusti myös oman kirjapainon Annankadulle. Edistysmielisenä työnantajana tunnettu Sederholm laati säännöt vuonna 1869 perustetulle Helsingin Kirjaltajien Lukuyhdistykselle (Typografernas Läseförening), joka oli Suomen ensimmäinen ammattiyhdistys.

Sederholm oli Helsingin yliopiston konsistorin vt. amanuenssina vuosina 1863–1866 ja vakinaisena amanuenssina 1866–1876. Hän oli myös Taideteollisuuskoulun opettajana 1871–1874.

Sederholm oli vuodesta 1858 lähtien naimisissa Maria Kristina Sofia Blomqvistin kanssa, jonka isä Helsingin yliopiston oppineisuuden historian professori, kirjastonhoitaja Alexander Blomqvist. Heillä oli kahdeksan lasta, joista tunnettuja olivat geologi Jakob Johannes Sederholm (1863–1934) ja tilintarkastaja Edvin Sederholm (1874–1951).

## Teoksia
* *Smärre dikter och berättelser*. Finska litteratur-sällskapet, Helsingfors 1858
* Carlo Goldoni: *Lilla kusin från Kuusamo: lustspel i en akt*. Sederholm, Helsingfors 1861 (vapaa ruotsinnos italiankielisestä alkuteoksesta *L'osteria della posta*)
* *I Finland: berättelser 1: Löjtnant Klingas dotter; Farbror Mårtens Helsingforsresa; Den vilda rosen*. Theodor Sederholms tryckeri, Helsingfors 1863
* *I Finland: berättelser 2: Klas Borgelins sjelfbiografi; Hedvig Stålarm; Fantasins gyckel; Unge Görans rese-äfventyr*. Theodor Sederholms tryckeri, Helsingfors 1865
* *I Finland: berättelser 3: Städerskan; En skalds öden och missöden; Fältprostens gossar*. Theodor Sederholms tryckeri, Helsingfors 1867

## Lähteet
* 
* Theodor Sederholmin elämäkerta Kansallisbiografiassa
*  Luettu 5.2.2010.
* Helsingin yliopiston opettaja- ja virkamiesmatrikkeli 1640-1917, osa P-Ö
* Kertomuksia Helsingin kortteleista osa 24: Lammas - Helsingin kirjaltajat avasivat tien ay-liikkeelle. Helsingin Sanomat 14.1.2006 

## Viitteet
Jesse Eisenberg

**Jesse Adam Eisenberg** (s. 5. lokakuuta 1983 Queens, New York) on yhdysvaltalainen Oscar-ehdokkuuden saanut näyttelijä ja elokuvantekijä. Hän on tullut tunnetuksi muun muassa rooleistaan elokuvista *[[The Squid and the Whale]]* (2005), *[[Adventureland]]* (2009), *[[Zombieland]]* (2009) ja *[[Suuri puhallus]]* (2013). Eisenberg näyttelee Facebookin perustajaa Mark Zuckerbergia elokuvassa *[[The Social Network]]* (2010).

Eisenbergin ohjaama, käsikirjoittama ja tähdittämä draamakomediaelokuva *[[A Real Pain]]* sai ensi-iltansa vuonna 2024. Eisenberg palkittiin elokuvasta parhaan alkuperäisen käsikirjoituksen Baftalla ja sai lisäksi elokuvasta parhaan alkuperäisen käsikirjoituksen Oscar-ehdokkuuden.

## Filmografia

## Lähteet

## Aiheesta muualla

*
Jääkiekon Euroopan-mestaruuskilpailut 1925

**Jääkiekon Euroopan-mestaruuskilpailut vuonna 1925** olivat lajin kymmenennet Euroopan-mestaruuskisat, ja ne pelattiin Tšekkoslovakiassa Štrbské Plesossa ja Starý Smokovecissa 9.–11. tammikuuta.

## Mestarijoukkue

## Lähteet

* http://hokej.snt.cz/old/1925.html 
* http://www.passionhockey.com/hockeyarchives/Euro1925.htm
Velikije Požnin skiitta

**Velikije Požnin skiitta** () oli Venäjällä nykyisen Komin tasavallan Ust-Tsilman piirin alueella 1700–1800-luvuilla toiminut vanhauskoinen luostariyhteisö. Se oli Petšoran papittomien pomorilaisten vanhauskoisten tärkeimpiä keskuksia. Skiitta sijaitsi Pižma-joen varrella nykyisen Skitskajan kylän lähellä.

Skiitan perusti vuonna 1713 joukko Mezenin ja Pinegan seudulta muuttaneita vanhauskoisia. He harjoittivat karjanhoitoa, maanviljelyä, kalastusta ja metsästystä, maalasivat ikoneja, kopioivat kirjoja ja perustivat koulun. 1740-luvulla skiitassa oli noin sata asukasta. Vuonna 1743 skiittaa hävittämään lähetettiin sotajoukko. Kuultuaan sen tulosta 79 yhteisön jäsentä teki polttoitsemurhan.

Vuonna 1831 uudelleen perustetussa skiitassa oli 85 asukasta. 1840-luvulla sen toiminta lamaantui viranomaisten vainon takia. Skiitta suljettiin vuonna 1851. Osa yhteisön jäsenistä jäi asumaan samalle paikalle. Skiitan rakennukset eivät ole säilyneet.

## Lähteet
Henrik Gottlieb Perander

**Henrik Gottlieb Perander** (29. tammikuuta 1818 Liperi – 10. kesäkuuta 1883 Sammatti) oli suomalainen oppikoulun lehtori ja kirjailija.

Peranderin vanhemmat olivat Liperin kirkkoherra Niklas Johan Perander ja Gustava Charlotta Savenius. Hän kävi Kuopion triviaalikoulua ja Porvoon lukiota päästen ylioppilaaksi 1835. Hän valmistui filosofian kandidaatiksi ja maisteriksi 1840. Perander toimi opettajana Helsingin, Kuopion ja Heinolan kouluissa. Hänestä tuli Kuopion yläalkeiskoulun vt. konrehtori 1848, vakinainen konrehtori ja vt. rehtori 1849 sekä vakinainen rehtori 1851. Perander oli Kuopion lukion latinan kielen lehtorina 1855–1880. Eläkkeelle jäätyään Perander muutti asumaan yhdessä Sofia Lovisa-sisarensa kanssa Sammattiin jonne hänet on myös haudattu.

Perander oli naimisissa vuosina 1850–1859 Johanna Sofia Nilssonin (k. 1859)  kanssa.

## Teoksia
* *Vaeinolaenniemi : kuvaelma aesken mennestae ajasta*. G. W. WIlen, Turku 1862
* *Latinalais-suomalainen sanakirja : alkeisopiston tarpeeksi*. Painoyhteys, Kuopio 1868

## Suomennoksia
* Nils Johan Berlin : *Oppikirja luontotietehesen : Kansakouluin oppilaisille*. G. W. WIlen, Turku 1859, 1860
* Nils Abraham Gylden : *Latinainen oppikirja vasta-alkajille* : Gylde´nin ruotsiksi kirjoitetun oppikirjan mukan suomeksi toim. H.G.P. Wilen, Turku 1860
* Heinrich Wilhelm Josias Thiersch : *Kristillinen perheen-elämä*. A. Manninen ja Fr. Ahlqvist, Kuopio 1865

## Lähteet
* 
*  Luettu 5.2.2010.
* Pohjoissavolaisen kaunokirjallisuuden bibliografia : H. G. Perander 
* Juhan suku-uutiset blogi 11.9.2007 : Henrik Gottlieb Perander
Carl Wilhelm Enckell

**Karl Vilhelm (Carl Wilhelm) Enckell** (4. syyskuuta 1818 Helsingin pitäjä – 11. maaliskuuta 1883 Vehkalahti) oli suomalainen opettaja, rovasti ja kirjailija.

Enckellin vanhemmat olivat Helsingin pitäjän lukkari Karl Enckell ja Sofia Maria Fristedt. Hän kävi Helsingin triviaalikoulua ja Porvoon lukiota päästen ylioppilaaksi 1836. Enckell valmistui filosofian kandidaatiksi 1842 ja maisteriksi 1844. Hän kirjoitti dosentinväitöskirjan 1848 ja hänet vihittiin papiksi 1852. Enckell oli Viipurin lukion vt. 2. matematiikan lehtorina 1842–1844 ja vakinaisena lehtorina 1844–1848. Hän oli Helsingin yksityislyseon opettajana 1847–1849, Helsingin yliopiston kreikkalaisen kirjallisuuden dosenttina 1848–1856 ja Helsingin yläalkeiskoulun konrehtorina 1854–1856.

Enckell valittiin 1856 Haminan ja Vehkalahden kirkkoherraksi. Hän sai rovastin arvon 1860 ja hän toimi puhujana ja synodaaliväitöksen varapreeseksenä pappeinkokouksessa Porvoossa 1866.

Enckell oli naimisissa kaksi kertaa:
* 1844–1858 Aurora Charlotta Forssin (k. 1858) kanssa
* vuodesta 1860 Alexandra Fredrika Vendla Helena Appelbergin kanssa

Enckellin lapsista tunnetuin oli taidemaalari Knut Magnus Enckell.

## Teoksia
* *De anni tempore Pythiorum*, dosentin väitöskirja. 1848

## Lähteet
* 
*  Luettu 5.2.2010.
Peterhouse

**Peterhouse** on vanhin ja yksi pienimmistä Cambridgen yliopiston 31&nbsp;collegesta. Sen perusti vuonna 1284 Hugo de Balsham, Elyn piispa kuningas Edvard I:n luvalla. College sai nimensä läheisestä kirkosta, joka oli omistettu Pyhälle Pietarille (); nykyään kirkko tunnetaan nimellä *Little St Mary's Church*.

## Kuuluisia opettajia ja alumneja
* Charles Babbage, matemaatikko
* Lordi Kelvin, fyysikko
* John Kendrew, biokemisti
* Aaron Klug, kemisti
* Archer Martin, biokemisti
* Max Perutz, molekyylibiologi

## Lähteet

## Aiheesta muualla
Constance Hultin

**Emilie Sophie Constance Hultin**, o.s. *Wännman*, (21. joulukuuta 1803 Hammarland, Ahvenanmaa – 23. tammikuuta 1883 Södra Tjust, Småland, Ruotsi) oli Suomessa syntynyt ruotsalainen kirjailija.

Hultinin isä toimi Hammarlandin kirkkoherrana. Suomen sodan jälkeen 1809 perhe muutti Ruotsiin, jossa isä sai paikan Vimmerbyn kirkkoherrana 1811. Hultin sai kotoaan opetusta musiikin alalta keskittyen erityisesti harpun soittamiseen. Vaikka hän ei päässyt kouluun, hän tutustui monipuolisesti aikakauden kirjallisuuteen, muun muassa Schillerin, Goethen, Jean-Jacques Rousseaun ja Madame de Staëlin teoksiin. 

Isänsä kuoltua Hultin meni 1822 naimisiin Jönköpingin rykmentissä kapteenina palvelleen Carl Magnus Hultinin kanssa ja muutti Kalmarin läänin Rumskullan pitäjään. Hultinin kirjallinen ura keskittyi 1850- ja 1850-luvuille. Hän julkaisi omille lapsilleen kertomiaan satuja, kirjoitti pari romaania ja eeppisen runoelman *Aslögs saga*. Viimeksi mainitun tekemiseen Hultin sai kannustusta runoilija J. L. Runebergiltä, jonka luona Hultinit vierailivat käydessään Suomessa.

Hultinit muuttivat 1840-luvun lopulla Södra Tjustiin Smålandiin, jossa he asuivat sitten lopun elämäänsä. Hultin jatkoi kirjallisia harrastuksiaan, ja viimeisen runonsa hän kirjoitti tammikuussa 1883 vähän ennen kuolemaansa.

Myös Constance Hultinin poika, lääkäriksi valmistunut Måns Henrik Hultin (1830–1869), oli kirjailija. Hän pakinoi Ny Dagligt Allehanda -lehdessä nimimerkillä Måns Månsson.

## Teoksia
* *Lördagskvällarne*, lastenkirja. 1842
* *Zigenerskan*, romaani. 1842
* *Nemesis*, romaani. 1845
* *Aslögs saga*, eeppinen runoelma. P. Widerholm, Borgå 1847
* *Den gamla i skogen*, lastenkirja. 1852
* *Blinda mormors sagor*, lastenkirja. 1859
* *Adelstenar i sagoform*, lastenkirja. 1861

## Lähteet
*  (Arkistoversio)
* Ellen Key: Constance Hultin. Idun - Praktisk veckotidning för kvinnan och hemmen. 15.4.1892
Johan Fredrik Galetski

**Johan Fredrik Galetski** (1817 Tukholma – 9. kesäkuuta 1880 Tukholma) oli Ruotsissa syntynyt näytelmäkirjailija, joka muutti Suomeen ja asui Helsingissä. Hän käytti nimimerkkiä *a-e-i*.

## Teoksia
* *Den gamla hushållerskan* : Monolog-vådevill med litet sång. 1850 (P. J. Delandin teatteriseurue esitys Helsingissä)
* *Tjugu kopek silfer : ett litet tidfördrif i en akt med sång, finskt original af -a-e-i*. Er. Meuller, Helsingfors 1850
* *Den gamle målaren eller en bit af Helsingfors Tidningar : comedi med sång i tre tablåer : säljes till förmån för de brandskadade i Wasa*. Helsingfors 1852

## Lähteet
* 
* 

## Aiheesta muualla
* Åbo Akademin kirjasto : Digitoitu versio Galetskin näytelmästä Den gamle målaren
Fresh Fish Special

**Fresh Fish Special** w/Link Wray on yhdysvaltalaisen rock and roll -laulaja Robert Gordonin toinen omalla nimellä julkaistu studiolevy vuodelta 1978. Levyn on julkaissut Private Stock Records (C-kasetin sarjanumero 7C 262 60560) ja sen ovat tuottaneet Richard Gottehrer ja itse Robert Gordon.

## Kappaleet

## Aiheesta muualla
*
Gorbatšovin ajan Neuvostoliiton kansallisuuskiistat

**Gorbatšovin ajan Neuvostoliitossa puhkesi monia kansallisuuskiistoja** maan puoliksi vapautuneen poliittisen ilmapiirin takia. Eri etnisyyksien välillä oli taisteluja, ja toiset vaativat eroa Neuvostoliitosta. Ne veivät lopulta Neuvostoliiton hajoamiseen.

Ensimmäiset julkisuuteen tulleet yhteenotot tapahtuivat Kazakstanissa joulukuussa 1986 paikallisten venäläisten ja kazakkien välillä.
Baltian maat Liettua, Latvia ja Viro alkoivat kapinoida 1986–1987. Vuonna 1988 Virossa oli laulava vallankumous, Liettuassa kirjailijoiden ja älykköjen kansallismielinen Sąjūdis-liike ja Latviassa perustettiin neuvostovastainen Kansanrintama.

Tammikuussa 1988 Nagorno-Karabahissa eli Vuoristo-Karabahissa islamilaiseen Azerbaidžaniin kuuluvalla kristityllä armenialaisten asuma-alueella armenialaiset aloittivat väkivaltaisuuksia azereita kohtaan, jonka azerit kostivat murhaamalla armenialaisia azerikaupungissa Sumqayıtissa. Tästä syttyi sota armenialaisten ja azerien välille. Neuvostojohto salaili yhteenottoja.

Vuonna 1989 hallituksen joukot surmasivat Tbilisissä 20 mielenosoittajaa.

Syyskuussa 1991 kansankongressi äänesti Neuvostoliiton purkamisesta. Joulukuussa Venäjä, Valkovenäjä ja Ukraina sopivat perustavansa uuden liiton, Itsenäisten valtioiden yhteisön. Siihen liittyivät useimmat entiset neuvostotasavallat Baltian maita lukuun ottamatta.

## Lähteet
Etvo

**Etvo eli Etelän vapaaehtoisohjelma** oli Kepa ry:n koordinoima ohjelma. Sen kautta saattoi lähteä vapaaehtoiseksi Aasian, Afrikkaan ja Latinalaiseen Amerikkaan 6–12 kuukaudeksi. Ohjelma lopetettiin vuonna 2016 kehitysyhteistyöleikkausten tähden.

Ohjelman alaikäraja oli 22 vuotta ja minimivapaaehtoisaika 6 kuukautta. Vapaaehtoiset työskentelivät paikallisissa kansalaisjärjestöissä muun muassa tiedotuksen, ympäristönsuojelun, opetuksen tai hankehallinnon parissa.

Etvo oli suunnattu erityisesti kansalaisjärjestöjen kehitysyhteistyöstä kiinnostuneille. Ohjelman tarkoitus oli kansalaisjärjestöjen kumppanuuden vahvistaminen. Useimmat etvo-vapaaehtoiset työskentelivät Suomen ulkoministeriön rahoittamissa kehitysyhteistyöhankkeissa.
Ohjelma oli omakustanteinen.

Vuonna 2011 etvo-vapaaehtoispaikkoja oli Nicaraguassa, Ecuadorissa, Perussa, Boliviassa, Brasiliassa, Senegalissa, Ugandassa, Sambiassa, Mosambikissa, Madagaskarilla, Tansaniassa, Keniassa, Nepalissa, Kambodžassa ja Thaimaassa. Paikat vaihtelivat kuitenkin vuosittain, riippuen järjestöjen tarpeista.

Etvon haku oli kerran vuodessa. Haku alkoi toukokuussa ja päättyi elokuun lopussa. Haussa pyrittiin löytämään sopivat vapaaehtoiset sopiviin järjestöihin. Haussa valittiin noin 20–30 vapaaehtoista.

Vuosittain Etvon kautta Suomeen saapui myös 1–2 vapaaehtoista kehitysmaista työskentelemään suomalaisessa kumppanijärjestössä 1–3 kuukauden ajan.

## Lähteet

## Aiheesta muualla
* Etelän vapaaehtoisohjelman kotisivut 
* Pelasta maailma kymppitonnilla, YLE       12.8.2012
* Eläkkeellä vapaaehtoisesti töihin, HS digilehti 6.8.2012 (vaatii kirjautumisen)
* Selvitys: Etelän vapaaehtoistyöstä pontta työnhakuun ja hyödyllisiä taitoja työelämään
*Maailmankuva laajeni Perussa – Viisikymppinen auttoi perulaisia nuoria kadulla ja kuunteli heidän huoliaan (HS 8.7.2006)
*Kotiapulaisten apuna Perussa (HS 3.4.2005)
Scott-luokka (hävittäjä)

**Scott-luokka** oli Britannian kuninkaallisen laivaston kymmenen laivueenjohtajan muodostama alusluokka. Aluksista kaksi peruutettiin ennen toimitusta. Luokka tunnetaan myös nimellä Amiraliteetin laivueenjohtajat.

## Sunnittelu
Alusten suunnittelu aloitettiin vuoden 1916 keväällä tutkimalla Shakespeare-luokan alusten ominaisuuksia, mutta valmistusmenetelmissä toteutettaisiin Amiraliteetin käytäntöjä, jolloin tuotanto voitaisiin jakaa usealle toimittajalle. Ehdotettiin John I. Thornycroftin piirustusten toimittamista Cammell Lairdille, jonka tehtävänä oli tehdä vastaava uppouman pienentäminen aluksille kuin aiemmin toteutettiin R-luokalle. Tosiasiassa luokan alukset olivat raskaampia ja hitaampia kuin edeltäneen Shakespeare-luokan alukset.

Alusten aseistuksena oli viisi BL 4,7 tuuman Mk I -tykkiä CP Mk VI -asennuksina, jotka mahdollistivat 30 asteen korotuskulman. Alusten apuaseina oli yksi 3 tuuman 20 cwt HA Mk III -tykki sekä alkuperäisissä suunnitelmissa olleet kaksi 2 naulan tykkiä, jotka uudelleen sijoitettiin yläkannelle lähelle taaempia kansirakenteita. Pääaseille oli 120 kartussilaukausta kullekin tykille. Ilmatorjuntatykeille oli 190 laukausta kullekin. Aluksille määrättiin elokuussa 1917 asennettaviksi yhdeksän jalan etäisyysmittari, torpedotähtäin sekä ilmatorjunta-aseilla sallittiin yli sillan ampuminen.

Koeajoissa *HMS Scott* saavutti noin 33 solmun nopeuden aluksen uppouman ollessa 1&nbsp;716 tonnia ja vertailutulokseksi saatiin 36,63 solmua 1&nbsp;770 tonnin uppoumalla. Luokan alusten propulsiojärjestelmä painoi noin 70 tonnia enemmän kuin aiemman luokan vastaava. Muina eroina olivat lähinnä savuhormit, jotka olivat pyöreitä eivätkä litteitä kuten Thornycroftin aluksissa.

## Alukset
Luokan aluksista tilattiin ensimmäinen huhtikuussa 1916 osana hätäohjelmaa. Tämän jälkeen tilattiin joulukuussa kaksi seuraavaa. Luokan aluksia tilattiin huhtikuussa 1917 vielä viisi ja vuotta myöhemmin tilattiin vielä kaksi, mutta ne peruutettiin joulukuussa 1918 sodan päätyttyä.

## Lähteet

*
*
*

### Viitteet
Jeff Sarwer

**Jeff Sarwer** (s. 14 toukokuuta 1978, Kingston, Kanada) on kanadalais-suomalainen (kaksoiskansalaisuus) entinen shakinpelaaja ja pokerinpelaaja. Hänen isänsä on kanadalainen ja äitinsä suomalainen. Sarwer puhuu englantia, hollantia, saksaa, puolaa ja hiukan suomea. 

## Uran alku
Shakin säännöt hän oppi 4-vuotiaana pari vuotta vanhemmalta siskoltaan. 6-vuotiaana Jeff pääsi pelaamaan Manhattanin shakkiklubille, mikä oli aikansa arvostetuin shakkikerho. Jeff ja hänen siskonsa saivat kerhon elinikäisen jäsenyyden, mikä yleensä myönnetään vain shakin suurmestareille. Jeff pelasi shakkia lapsena menestyksellisesti ja voitti vuonna 1986 shakin nuorten maailmanmestaruuden alle 10-vuotiaiden poikien sarjassa. Hänen siskonsa on myös maailmanmestari alle 10-vuotiaiden sarjassa.

Sarwerin pelaamista kertyi usein seuraamaan paljon yleisöä hänen pelatessaan simultaanishakkia useampaa kymmentä pelaajaa vastaan Kanada-päivinä tai aikarajoitettua pikashakkia New Yorkissa.   

## Esiintyminen mediassa
Jeffin ja hänen sisarensa Julian kyvyt herättivät pian huomiota ja heidän perheensä erikoislaatuinen elämäntapa oli usein puheenaiheena. Aiheesta kirjoittivat muun muassa ''GQ'', ''Sports Illustrated'' ja ''Vanity Fair''. Sarwer esiintyi BBC World Servicen ohjelmassa *[[The Interview]]* joulukuussa 2010 kertomassa lapsuudenkokemuksistaan ja huonosta isäsuhteestaan sekä menestyksestään pokerissa.

Elokuvassa *Searching For Bobby Fisher* vastapelurin hahmo ”Jonathan Poe” perustuu Jeff Sarweriin ja hänen käymäänsä shakkiotteluun Josh Waitzkinia vastaan. Todellisuudessa peli päättyi tasapeliin, joskin Waitzkin katsottiin pelanneen haastavammin ja hänet julistettiin voittajaksi. Sarwer oli tuolloin 7-vuotias ja Waitzkin 9-vuotias. 

## Yksityiselämä
Sarwerin perhetausta herätti keskustelua lasten turvallisuudesta ja Jeffin shakkiuran mahdollisuuksista isänsä huomassa. Kanadaan muuton jälkeen lapset otettiin huostaan mutta Jeff ja Julia pakenivat takaisin isänsä luo. Perhe muutti Eurooppaan ja eli hiljaiseloa salanimien turvin. Vuonna 2007 hän ilmestyi takaisin shakkipiireihin ja pelasi turnauksen Puolan Malborkissa. Kesällä 2015 hän pelasi VI ShakkiNet turnauksessa Suomessa.
## Lähteet

## Aiheesta muualla
Juris Tone

**Juris Tone** (s. 26. toukokuuta 1961 Riika, Latvia) on latvialainen rattikelkkailija ja yleisurheilija.

Tone aloitti uransa yleisurheilijana. Hän voitti 1983 Latvian sosialistisen neuvostotasavallan mestaruuden 100 metrin juoksussa, pituushypyssä sekä 4 × 100 metrin viestijuoksussa. Seuraavana vuonna hän voitti tasavallan mestaruuden 4&nbsp;x&nbsp;100 metrin viestissä. 1987 hän voitti jälleen tasavallan mestaruuden 100 metrillä sekä pikaviestissä. Hän uusi 100 metrin mestaruutensa myös vuonna 1988.

Rattikelkkailussa Tone voitti Neuvostoliiton mestaruuden 1987. Seuraavana vuonna hän oli mukana Calgaryn talviolympialaisissa Neuvostoliiton neljän miehen kelkkojen joukkueessa, jonka kapteenina toimi Jānis Kipurs. Joukkue voitti kisoissa olympiapronssia. Tone voitti vielä 1990 Neuvostoliiton mestaruuden sekä EM-hopeaa kahden miehen kelkoissa parinsa Zintis Ekmanisin kanssa. Tone kilpaili Latvian neljän miehen kelkkojen joukkueessa Albertvillen olympialaisissa 1992 sijoittuen neljänneksitoista sekä Lillehammerin olympialaisissa 1994, joissa joukkue sijoittui yhdeksänneksitoista.

Tone piti hallussaan Latvian pituushyppyennätystä (807 cm, hypätty 21. kesäkuuta 1983 Moskovassa) vuoteen 2016 asti, jolloin Elvijs Misāns hyppäsi 808 cm. Lisäksi Tone oli mukana maan 4&nbsp;x&nbsp;100 metrin viestiennätysjoukkueessa (aika 39,32 (1983)).

## Lähteet
* Tonen profiili sports-reference.comissa 

### Viitteet
Jääkiekon Euroopan-mestaruuskilpailut 1923

**Jääkiekon Euroopan-mestaruuskilpailut vuonna 1923** pelattiin Belgiassa 7.–11. maaliskuuta. 

## Mestarijoukkue

## Lähteet

* http://hokej.snt.cz/old/1923.html 
* http://www.passionhockey.com/hockeyarchives/Euro1923.htm
Pilvenmäki (Hyvinkää)

**Pilvenmäki** on alue Hyvinkäällä. Hyvinkään sairaala on Pilvenmäellä. Pilvenmäelle on perustettu vuonna 2007 lasten psykiatrinen hoito- ja kuntoutusyksikkö. Pilvenmäellä oli päiväkoti, mutta vuonna 2008 se lakkautettiin ja vuonna 2009 lastenpsykiatrinen sairaala aloitti toimintansa rakennuksessa. Pilvenmäellä oli hammashoitola vuoteen 2008 asti.

## Lähteet
*
Kittelä (Hyvinkää)

**Kittelä** on Hyvinkään kaupunginosa. Kittelän ja Mäkivehkojan kaupunginosien rajana on Kaskentie.

Ensimmäinen maininta Kittelän maatilasta on vuodelta 1539. Tilan nykyinen päärakennus rakennettiin 1900-luvun alussa. Kittelässä on vuonna 1975 rakennettu jätevedenpuhdistamo, jonka käyttö lopetettiin, kun Kaltevaan rakennettiin uusi puhdistamo.

## Lähteet
* 
*
Olympus E-510

**Olympus E-510** oli japanilaisen Olympuksen 2000-vuosikymmenen lopulla valmistama 10 megapikselin järjestelmäkamera, joka oli tarkoitettu aloittelijoiden ja harrastelijoiden käyttöön. Se julkaistiin Pohjois-Amerikassa nimellä **Olympus Evolt E-510**. E-510 julkaistiin maaliskuussa 2007 E-500-mallin seuraajaksi. E-510:ssä Olympus käytti ensimmäistä kertaa uutta Panasonicin MOS-kennoa Kodakin valmistaman CCD-kennon sijaan. Tämä oli ensimmäinen Olympus-järjestelmäkamera, jonka kamerarungossa on kuvanvakain.

E-510-runkoon sopivat objektiivit käyttävät Four Thirds -standardin mukaista kiinnitystä. Pölyn kertymistä kameran kennolle vähentää Supersonic Wave Filter -pölynpoisto. Se ravistaa kameran kennoa yleensä kameran käynnistämisen ja sammuttamisen yhteydessä.

E-510 julkaistiin useina eri ”paketteina”: pelkkä kamerarunko, runko 14–42 mm 1:3.5-5.6 objektiivin kanssa ja runko sekä 14–42 mm 1:3.5-5.6 että 40–150 mm 1:4–5.6 -objektiivien kanssa. Four Thirds -järjestelmän linsseillä on 2x-crop-kerroin, eli 40 mm objektiivilla on 80 mm kinovastaavuus.

Kesäkuussa 2008 julkaistiin E-510:n seuraaja, E-520. Se sisälsi pieniä päivityksiä Live View -toimintoon, mahdollisuuden langattoman salaman käyttöön ja siinä väitettiin olevan parempi mittausautomatiikka.

## Aiheesta muualla
* arvostelu Digital Photography Review sivustolla, englanniksi
Kažym

**Kažym** (komiksi ja venäjäksi Ка́жым, venäjäksi myös Ка́жим, *Kažim*) on maaseututaajama ja maalaiskunta Komin tasavallan Koigorodokin piirissä Venäjällä. Se sijaitsee Sysolaan laskevan Kažim-joen rannalla 37 kilometriä Koigorodokista kaakkoon. Asukkaita on 1&nbsp;100 henkeä (vuonna 2002).

Vuonna 1755 kauppias Ivan Kurotškin sai luvan rakentaa rautatehtaan Kažim-joelle Sysolan suomalmiesiintymien yhteyteen. Kažymin ja lähistöllä sijainnut Njutšpasin tehdas aloittivat toimintansa vuonna 1759. Tehtaalla työskennelleet maaorjat siirrettiin paikalle Vjatkan ja Veliki Ustjugin lääneistä. Avustavissa tehtävissä toimi komitalonpoikia, joista eräät ryhtyivät vakituisiksi työntekijöiksi. Tehtaan ympärille syntyi taajama, jonka keskellä oli vuonna 1761 rakennettu puinen kirkko. Vuosina 1817–1826 rakennettiin uusi kivikirkko. Maaorjuuden lakkauttamisen jälkeen tehdas suljettiin, mutta vuonna 1872 se avattiin uudelleen. 1900-luvun alussa Kažymissa oli noin 800 asukasta ja tehtaalla vajaat 200 työntekijää.

Venäjän vallankumouksen ja kansalaissodan jälkeen tehtaan tuotanto väheni huomattavasti ja vuonna 1928 se suljettiin lopullisesti. Neuvostoaikana paikkakunnalle perustettiin metsäteollisuuspiiri ja puunjalostuslaitoksia. Vuosina 1944–1991 Kažymilla oli kaupunkimaisen taajaman status. Vuonna 1959 asukkaita oli 2&nbsp;600 ja vuonna 1989 1&nbsp;400 henkeä.

## Lähteet

## Aiheesta muualla
* Kažym Koigorodok.ru-sivustolla
Jääkiekon Euroopan-mestaruuskilpailut 1922

**Jääkiekon Euroopan-mestaruuskilpailut vuonna 1922** pidettiin St. Moritzissa, Sveitsissa 7.–10. maaliskuuta.  

## Mestarijoukkue

## Lähteet

* http://hokej.snt.cz/old/1922.html 
* http://www.passionhockey.com/hockeyarchives/Euro1922.htm
Antti Ticklén

**Antti Sakari Ticklén** (s. 19. heinäkuuta 1958 Paavola) on entinen suomalainen hiihtäjä.

Ticklén sijoittui Calgaryn 1988 talviolympialaisissa vapaan tyylin 50 kilometrillä 45:nneksi. Hän edusti seuratasolla Paavolan Nuorisoseuran Urheilijoita, Paavolan Kisaa, Joensuun Katajaa, Saloisten Reipasta, Lieksan Loisketta ja Ilomantsin Urheilijoita. Hän voitti Suomen mestaruuden 4&nbsp;×&nbsp;10 kilometrin viestissä vuonna 1988 ja saavutti samana vuonna uransa ainoan henkilökohtaisen SM-mitalin, hopeaa 50 kilometrillä. Viestissä hän saavutti SM-hopeaa vuosina 1981 ja 1983–1986. Hän voitti 70 kilometriä pitkän Pogostan hiihdon vuonna 1987.

Ticklén sijoittui triathlonin SM-kilpailussa neljänneksi vuonna 1983. Hän voitti kahdesti Sulkavan Suursoutujen kirkkoveneluokan Lieksan Loiskeen joukkueessa. Vuonna 1999 hän voitti Euroopan mestaruuden motinteossa.

## Lähteet

*
Sony Ericsson W200i

**Sony Ericsson W200i** on Sony Ericssonin valmistama musiikkipuhelin, jossa on Walkman-musiikkisoitin.

## Ominaisuudet
Jorma Aalto (hiihtäjä)

**Jorma Ilmari Aalto** (s. 24. elokuuta 1957 Tampere) on suomalainen hiihtäjä.

Aalto sijoittui Lake Placidin 1980 talviolympialaisissa 30 kilometrin kilpailussa 26:nneksi. Hän edusti seuratasolla Kankaantaan Kisaa ja Nokian Pyryä. Hän saavutti SM-pronssia 50 kilometrillä vuonna 1981. Vuoden 1980 SM-kilpailuissa hän sijoittui viidenneksi 50 kilometrillä ja vuonna 1979 kuudenneksi 30 kilometrillä. Vuoden 1980 Salpausselän kisoissa Aalto sijoittui 50 kilometrillä kolmanneksi. Hän voitti urallaan viisi TUL:n mestaruutta. Vuonna 1981 hän voitti kaikki kolme TUL:n henkilökohtaista matkaa.

Aalto on pituudeltaan 182 cm ja siviiliammatiltaan urheilupaikkojen hoitaja. 

Jorma Aallon veljen puoliso on ampumahiihdon olympiaedustaja Pirjo Aalto (o.s. Mattila).

## Lähteet